**Վլադիմիր Վասիլևիչ Շչերբիցկի** (ռուս.՝ *Владимир Васильевич Щербицкий*, ռուս.՝ *Володимир Васильович Щербицький*, փետրվարի 17, 1918(1918-02-17), Վերխնեդնեպրովսկ, Եկատերինոսլավի նահանգ, Ուկրաինայի սովետների ժողովրդական հանրապետություն, Խորհրդային Ռուսաստան - փետրվարի 16, 1990(1990-02-16), Կիև, Ուկրաինական ԽՍՀ, ԽՍՀՄ), ուկրաինացի խորհրդային կուսակցական գործիչ, ԽՄԿԿ անդամ (1941), ՈւԽՍՀ ԿԿ կենտկոմի առաջին քարտուղար (1972-1989)։

1941 թվականին ավարտել է Դնեպրոպետրովսկի քիմիա-տեխնոլոգիական ինստիտուտը։ 1934-1935 թվականներին կատարել է կոմերիտական աշխատանքներ։ 1941-1945 թվականներին ծառայել է խորհրդային բանակում, մասնակցել Գերմանա-խորհրդային պատերազմին։ 1946 թվականից ինժեներատեխնիկական պաշտոններ է վարել, իսկ 1948-1952 թվականներին՝ կուսակցական աշխատանքներ է կատարել Դնեպրոձերժինսկում, 1952-1954 թվականներին՝ ՈւԿԿ Դնեպրոձերժինսկի քաղկոմի առաջին քարտուղար։ 1954-1955 թվականներին եղել է Դնեպրոպետրովսկի մարզկոմի երկրորդ, 1955-1957 թվականներին և 1963-1965 թվականներին՝ առաջին քարտուղար, 1957-1961 թվականներ֊ին՝ ՈւԿԿ ԿԿ-ի քարտուղար, 1961-1963 թվականներին և 1965-1972 թվականներին՝ ՈւԽՍՀ Մինիստրների խորհրդի նախագահ։ 1972-1989 թթ․ եղել է ՈւԿԿ ԿԿ-ի առաջին քարտուղարը։ 1956-1961 թվականներին հանդիսացել է ԽՄԿԿ ԿՎՀ, 1961-1989 թվականներին՝ ԽՄԿԿ ԿԿ անդամ։ 1961-1963 և 1965-1966 թվականներին՝ ԽՄԿԿ ԿԿ նախագահության անդամության թեկնածու, 1971-1989 թվականներին՝ քաղբյուրոյի անդամ։ Պարգևատրվել է Լենինի 6 և «Հոկտեմբերյան հեղափոխության» շքանշաններով։

Շչերբիցկիի կառավարման տարիները բնութագրվել են վերակենտրոնացման և այլակարծության ճնշման ընդլայնված քաղաքականությամբ, որոնք ուղեկցվում էին ուկրաինական մշակույթի վրա ռուսականցման քաղաքականության ուժեղացումով։ Շչերբիցկիի գլխավորությամբ Ուկրաինական ԽՍՀ-ում իրականացվել են մտավորականության զանգվածային ձերբակալություններ և ճնշումներ։ Ըստ որոշ դիտարկումների, Շչերբիցկիի իշխանությունը եղել է ամենից կոռումպացվածը միութենական հանրապետությունների մեջ։

Ծանոթագրություններ
------------------

1. 1 2 3 4  Щербицкий Владимир Васильевич // Большая советская энциклопедия (ռուս.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
2. 1 2  Find A Grave — 1996.
3. ↑  Christopher A. Hartwell (September 26, 2016)։ *Two Roads Diverge: The Transition Experience of Poland and Ukraine*։ Cambridge University Press։ էջ 263։ ISBN 978-1107530980
4. ↑  Ukraine under Shcherbytsky, Encyclopædia Britannica (accessed on 6 February 2021)
5. ↑  *Democratic Changes and Authoritarian Reactions in Russia, Ukraine, Belarus and Moldova* By Karen Dawisha, Bruce Parrott. Cambridge University Press, 1997 0-521-59732-3, 978-0-521-59732-6. p. 337

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Երկրի հերոսներ · Find A Grave · Rodovid |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| GND: 119279029 · ISNI: 0000000355132994 · LCCN: n84110801 · NKC: js20191029849 · NTA: 197747248 · NUKAT: n2006070550 · SUDOC: 14374710X · VIAF: 79417618 · WorldCat VIAF: 79417618 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 551)։*  |